താലിബാന്റെ നേട്ടം ഭീകരവാദത്തെ ശക്തിപ്പെടുത്തുമെന്ന് ആശങ്ക! ഇന്ത്യക്കു മുന്നിലുള്ളത് ശക്തമായ വെല്ലുവിളി കോല്ക്കത്ത: അഫ്ഗാനിസ്ഥാനില് താലിബാന് ഭീകരര് ഭരണത്തിലെത്തുന്നത് ഇന്ത്യന് ഉപഭൂഖണ്ഡത്തില് ഭീകരപ്രവര്ത്തനം ശക്തിപ്പെടുന്നതിനു കാരണമായേക്കുമെന്നു നിരീക്ഷണം. കഴിഞ്ഞ ജൂലൈയില് കോല്ക്കത്ത പോലീസ് മൂന്ന് ബംഗ്ലാദേശി ഭീകരരെ അറസ്റ്റ്ചെയ്തതുപോലും വരാനിരിക്കുന്ന വിപത്തിന്റെ സൂചനയായാണു വിലയിരുത്തപ്പെടുന്നത്. ബംഗ്ലാദേശിലെ ജമായത് അല് മുജാഹിദ്ദിന് ജെഎംബി അഫ്ഗാനിസ്ഥാനിലെ താലിബാന് ഭീകരരുമായുള്ള ബന്ധം പരസ്യമാണ്. അഫ്ഗാന് യുദ്ധത്തില് പങ്കെടുത്തവര് ചേര്ന്നാണു രണ്ടര പതിറ്റാണ്ടുമുന്പ് ജെഎംബിക്കു രൂപം നല്കുന്നത്. മധ്യകാല യുഗത്തിലേക്ക് ഇന്ത്യന് ഉപഭൂഖണ്ഡത്തെ തിരിച്ചുകൊണ്ടുപോകുക എന്നതാണ് പ്രഖ്യാപിത ലക്ഷ്യങ്ങളിലൊന്നായി ജെഎംബി പ്രചരിപ്പിക്കുന്നത്. ഈ സാഹചര്യത്തില് ഇന്ത്യക്കു മുന്നിലുള്ളത് ശക്തമായ വെല്ലുവിളിയാണെന്ന് മുന് ഐപിഎസ് ഓഫീസറും പ്രതിരോധ വിദഗ്ധനുമായ ശന്തനു മുഖര്ജി നിരീക്ഷിക്കുന്നു. അഫ്ഗാന് ഭരണകൂടത്തിന്റെ പതനം മേഖലയിലും പ്രതിഫലിക്കാമെന്ന് ഇന്ത്യയിലെ മുന് ബംഗ്ലാദേശ് ഹൈക്കമ്മീഷണറായിരുന്ന താരിഖ് കരിം പറഞ്ഞു. എന്തായാലും അയല്രാജ്യത്തെ സംഭവവികാസങ്ങളുടെ പശ്ചാത്തലത്തില് ആസാമിലെയും ത്രിപുരയിലെയും അതിര്ത്തിയില് ബിഎസ്എഫിന്റെ നേതൃത്വത്തില് സുരക്ഷശക്തിപ്പെടുത്തി. താലിബാന്റെ നേട്ടം ബംഗ്ലാദേശില് The post താലിബാന്റെ നേട്ടം ഭീകരവാദത്തെ ശക്തിപ്പെടുത്തുമെന്ന് ആശങ്ക! ഇന്ത്യക്കു മുന്നിലുള്ളത് ശക്തമായ വെല്ലുവിളി appeared first on RashtraDeepika.